Vniuersis presentes litteras jnspecturis, officialis lingonensis salutem in domino. Noueritis nos discreto viro magistro Jacobo de Vantoux de Dyuione clerico quondam commissario fecisse cuius tenor sequitur in hec verba: Officialis lingonensis discreto viro magistro Jacobo de Vantoux de Dyuione clerico, salutem in domino. Cognitionem cause que mouetur seu moueri speratur inter religiosos viros abbatem et conuentum monasterii sancti Stephani dyuionensis ex vna parte, et rectorem parrochialis ecclesie sancti Juliani ex altera, super prouentibus et oblationibus dicte ecclesie sancti Juliani et capellaras eiusdem, si de parcium voluntate processit vobis commitimus per presentes nobis summa diffinitia omnia reseruata. Datum die mercurii ante Natiuitatem Domini, anno eiusdem millesimo trecentesimo decimo nono. H. de Mais... et Jmp... Virtute cuius commissionis partibus cum dicto commissario sufficienter comparentem frater Johannes de Burgilles canonicus predicti monasterii sancti Stephani procuratione et procuratorio nomine dictorum religiosorum et per ipsis petitionem suam contra dictum rectorem coram dicto commissario edidit. Jn hinc modum dicit et proponit jn jure coram me Jacobo de Vantoux, canonico beate Marie de Salione commissario in jnfrascripta causa a venerabili et discreto viro domino officialis lingonensis dato, frater Johannes de Burgilles canonicus monasterii sancti Stephani dyuionensis procurator et procuratorio nomine religiosorum virorum abbatis et conuentus monasterii sancti Stephani predicti contra dominum Johannem rectorem ad curam parrochialis ecclesie sancti Juliani et de Agneyo prope Dyuionem, quod ecclesia dicta Juliani et de Agneyo prope Dyuionem quod ecclesia sancti Juliani et de Agneyo predicta spectat ad dictos religiosos et eorum monasterium. Jta proprios usus et quod habent jus percipiendi omnia beneficia et fructus prouentus et exitus ipsius ecclesie, congruatam portione reseruata, curato seu rectori ad curam pro sua sustentatione. Jtem et quod dicti religiosi sunt ab antiquo et adhuc sunt jn possessione vel quasi percipiendi duas partes omnium beneficiorum fructuum et prouentuum ipsius ecclesie, alia parte tertia remissa curato pro sua sustentatione. Jtem quod tertia pars beneficiorum fructuum et prouentuum ecclesie predicte est et esse consueuit et habita est ab antiquo, et habetur pro competenti ad sustentationem rectoris, et cum dictus dominus Johannes rector jmpediat dictos religiosos et eorum mandatum quominus percipiant duas partes beneficiorum fructuum et prouentuum ecclesie supradicte eas que percipere nitterant jn ipsorum religiosorum et eorum monasterii grande per iudicium et grauamen. Petit dictus procurator procuratorio nomine quo supra ecclesiam sancti Juliani predictam cum capellis eiusdem ad dictos religiosos et eorum monasterium jn proprios vsus spectare jpsos que habere jus percipiendi beneficia fructus prouentus et exitus ecclesie predicte, portione sufficienti reseruata curato pro sua sustentatione, et terciam partem beneficiorum fructuum et prouentuum ipsius ecclesi sufficiente esse pro sustentatione curati per dominum officialem predictum summaliter declarari, jpsumque rectorem vt a dicto jmpedimento desistat sibi condempnari et compelli. Et hoc dicitur et petitur dictus procurator nomine procuratorio, quo supra omni jure et modo quibus melius potest jus et officium... seu dominum officialem in hiis in quibus expedit jmplorando saluo sibi beneficio corrigendi, addendi, detrahendi et mutandi potest quod non abstringit se ad omnia premissa probandi sed ad ea solum que sibi sufficierit de premissis et quod illud quod probauit jn toto vel in parte sibi prosit ac de expensis suis jn litte et littis actione factis et faciendi qua petitione ex parte dicti procuratoris nomine quo supra edicta dictus rector nomine quo supra narrata prout narrantur jn dicta petitione littem contestando negauit esse vera, dicens petita fieri non debere et sit litte legittime contestata dictus procurator nomine procuratorio quo supra jn animas dominorum suorum et suam ac dictus rector jn dicta causa de veritate dicenda prestiterunt juramenta litte igitur super premissis legittime contestata prestito a dictis partibus jn dicta causa calumpnie juramento. Positionibus positis, et responsionibus ad easdem subsecutis pluribus testibus productis coram dicto commissario, juratis et diligenter examinatis attestationibusque ipsorum testium publicatis pluribus rationibus contra ipsos testes et eorum dicti propositis et responsionibus ad easdem subsecutis conclusoque et renunciato hinc et jnde coram dicto commissario. In causa predicta dictus commissarius ipsas partes citauit coram nobis ad certam diem. Auditur a nobis diffinitiam summam et processus coram ipso jnter partes habitos et tamen sufficienter jnstructam nobis remisit ad diffinendum a nobis super premissis. Tandem die jouis post octabas festi beatorum apostolorum Petri et Pauli assignatis perheptorum lingonensis coram nobis hora prima dictis partibus ad diffinendum a nobis jn causa predicta si possit commode diffiniri, jpsa die dictis partibus videlicet dictis religiosis per Huonem de Masuillo clericum curie lingonensis procuratorem suum et dicto Girardo curato per Girardum de Besua clericum dicte curie procuratorem suum nomine procuratorio dictarum parcium et pro ipsis jn judicio coram nobis comparentes et a nobis cum jnstancia diffinitiam sinam super premissis ferri postulantes. Nos visis actis et processibus dicte cause et diligenter jnspectis omnibus rite actis solum Deum habentes per oculis nostram summam protulimus, jn hunc modum. In nomine domini amen. De bonorum virorum consilio jus dicendo jn hiis scriptis pronunciamus et declaramus ecclesiam sancti Juliani et de Agneyo predictam ad dictos religiosos sancti Stephani et monasterium eorumdem jn proprios vsus spectare, jpsosque habere jus percipiendi beneficia prouentus et exitus ecclesie predicte modo et forma et pro rata jnfrascriptis; videlicet duas partes panum, jtem duas partes legatorum que que fiunt pro tempore a parrochianis dicti loci; item duas partes oblationum que fiunt ad manum presbiteri missam celebrantis, exceptis illis oblationibus que fiunt ratione sponsaliorum et jnstanciam mortuorum matre jacente jn puerperio; jtem ipsos habere jus percipiendi duas partes omnium oblationum que fiunt jn diebus festuus sancti Juliani, sancti Georgii de Agneyo et jn die festo Natiuitatis beate Marie apud Clinayum; jtem duas partes omnium oblationum que fiunt jn tribus festis annualibus, videlicet: jn festo omnium Sanctorum, die festo Natiuitatis Domini, jtem die festo Resurrectionis Domini, exceptis illis oblationibus quas parrochiam dictarum ecclesiarum dicta die festo Resurrectionis Domini conseruerat offerre videlicet: vnum denarium qui est ratione sancti Benedicti, jtem alium denarium pro crucibus qui consueuit persolum monasterii besuensis; item alium denarium qui soluitur per confratria sancti Mammetis; jtem ipsos habere jus percipiendi duas partes omnium oblationum et beneficiorum que fiunt et fieri consueverunt ratione corporum deffunctorum, exceptis illis jnfantibus quod moriuntur matre jacente adhuc jn puerperio; item et exceptis illis oblationibus panis candele et vnius denarii qui offeriuntur a mulieribus qui jacuerunt jn puerperio quando venuit ad ecclesiam causa reconciliationis. A prefatis vero oblationibus et prouentibus exceptatis ac ceteris oblationibus que fiunt per annum jn ecclesiis predictis, necnon ab omnibus aliis in ipso libello petitis ipsum curatum et ecclesiam sancti Juliani et de Agneyo predictam, per eandem summam absoluimus jn hiis scriptis, dictum curatum in expensis factis, usque ad responsionem positionum jnclusiue predictos religiosos dictos vero religiosos et eorum procuratores nomine quo supra. Jn residuis expensis ipsius littis legittime factis eidem curato per eandem summam condempnantes quarum taxationem nobis jmposterum reseruamus. In cuius rei testimonium, etc. Datum die Jouis predicta cum dictis partibus vt dictum est, anno domini millesimo CCC vicesimo secundo. Johannes de Noereto dictus Huo jmperpetuum.